EkBass/fiwiki-20250220-pages-articles huggingface dataset:
La paura degli aeromobili nemici

La paura degli aeromobili nemici (”Vihollisen ilmalaivojen pelko”) on vuonna 1915 valmistunut italialainen mykkäelokuva. Lyhyen komedian pääosaa Cretinettiä esittää André Deed, joka on myös elokuvan ohjaaja. ==Juoni== Cretinetti ja Dulcinea valmistautuvat juhlimaan häitään. Matkalla kotiin he näkevät julisteen, jossa varoitetaan vihollisen ilmapommituksista. Hätääntynyt Cretinetti ryhtyy varautumaan pommitukseen tilaamalla hiekkasäkkejä ja täyttämällä vesiastioita. Onnettomuudet ja väärinkäsitykset pilaavat juhlapäivällisen ja hääyön. Lopulta poliisi vie Cretinettin pois ja pakottaa tämän liittymään ilmatorjuntajoukkoihin. ==Näyttelijät== ==Tuotanto== La paura degli aeromobili nemici on toteutettu André Deedin toisella Torinon-kaudella jolloin ranskalaisvaikutteinen italialaiskomedia oli lajityyppinä jo katoamassa. Parodian kohteena on tavanomaiseen tapaan pikkuporvarillinen nousukas, jonka yritykset sopeutua nykyaikaiseen yhteiskuntaan päättyvät katastrofiin. Aikanaan vaille huomiota jääneen elokuvan myöhempi maine perustuu siihen, että se on yksi harvoista säilyneistä Cretinetti-komedioista. ==Restaurointi== Elokuva on restauroitu Torinon elokuvamuseon ja Bolognan elokuva-arkiston yhteistyönä vuonna 2005. Se on nähtävissä museon Vimeo- sivustolla. ==Lähteet== ==Aiheesta muualla== * Vimeo: La paura degli aeromobili nemici * Luokka:Italialaiset komediaelokuvat Luokka:Italialaiset mykkäelokuvat Luokka:Vuoden 1915 italialaiset elokuvat
RN Castore

RN Castore () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Anconasta Cantieri navali Riunitilta, missä köli laskettiin 25. tammikuuta 1936. Alus laskettiin vesille vielä samana vuonna 27. syyskuuta ja liitettiin laivastoon 16. tammikuuta 1937.Whitley, M. J. s. 182 == Palvelus == Alus muodosti sisaralustensa Centauron, Circen ja Clion kanssa La Speziaan sijoitetun 11. torpedoveneviirikön, jonka tehtävänä oli saattueiden suojaaminen. Alus suojasi 7. tammikuuta 1941 Tobrukin edustalla saattuetta, jolloin se vaurioitti Clion kanssa syvyyspommein saattuetta vaaninutta sukellusvene HMS RoveriaRohwer, Jürgen s. 54. Syksyllä 1942 alus suojasi saattueen Pireuksesta Tobrukiin Pollucen ja Lupon kanssa. Alus upposi 2. kesäkuuta 1943 taistellessaan HMS Jervistä ja Kreikan laivaston Vasilissa Olgaa vastaan Cape Spartiventon edustalla.Whitley, M. J. s. 183 ==Lähteet== * * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet Luokka:Cantieri navali Riuniti
RN Centauro

RN Centauro () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Anconasta Cantieri navali Riunitilta, missä köli laskettiin 30. toukokuuta 1934. Alus laskettiin vesille 19. helmikuuta 1936 ja liitettiin laivastoon vielä samana vuonna 16. kesäkuuta.Whitley, M. J. s. 182 == Palvelus == Alus upposi ilmahyökkäyksessä 4. marraskuuta 1942. ==Lähteet== * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet Luokka:Cantieri navali Riuniti
RN Cigno

RN Cigno () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Anconasta Cantieri navali Riunitilta, missä köli laskettiin 11. maaliskuuta 1936. Alus laskettiin vesille vielä samana vuonna 24. marraskuuta ja liitettiin laivastoon 15. maaliskuuta 1937.Whitley, M. J. s. 182 == Palvelus == Alus upposi 16. huhtikuuta 1943. ==Lähteet== * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet Luokka:Cantieri navali Riuniti
Loviisan Wanhat Talot

Loviisan Wanhat Talot on tapahtuma, jossa yleisöllä on sisäänpääsymaksua vastaan mahdollista vierailla Loviisan kaupungissa sijaitsevissa yli satavuotiaissa taloissa, kodeissa ja puutarhoissa sekä seurata rakennusten kunnostusprosesseja. Tapahtuman yhteydessä järjestetään oheistapahtumia mm. antiikkimarkkinoita, kirpputoreja ja lähiruokamyyntiä. Perinteisesti tapahtuma on järjestetty elokuun viimeisenä viikonloppuna. ==Palkinnot == Loviisan Wanhat Talot tapahtumalle on myönnetty Uudenmaan ympäristöpalkinto 2007, Loviisan kaupungin metalli 2008, Suomen Arkkitehtiliiton SAFA-palkinto 2009, Vartin Vuoden kaupunkiteko 2010 -kunniamaininta ja Matkakivi 2014 -palkinto. ==Lähteet== Luokka:Loviisa
Elmedin Kikanović

Elmedin Kikanović (s. 2. syyskuuta 1988 Tuzla) on bosniahertsegovinalainen koripalloilija, joka edustaa Saksan Bundesliigassa pelaavaa ALBA Berliniä ja Bosnia ja Hertsegovinan koripallomaajoukkuetta. Pelipaikaltaan 211-senttinen ja 106-kiloinen Kikanović on sentteri.http://basketball.eurobasket.com/player/Elmedin_Kikanovic/Germany/ALBA_Berlin/68907 == Ura == === Seurajoukkueura === Kikanović aloitti uransa kotikaupunkinsa Sloboda Tuzlassa, jota hän edusti vuodet 2004-2007. Vuonna 2007 hän siirtyi serbialaiseen KK Crvena zvezdaan, jossa hän pelasi vuoteen 2010 asti debytoiden myös ULEB Eurocupissa.http://www.basketball- reference.com/euro/players/elmedin-kikanovic-1.html Vuodet 2011-2015 Kikanović edusti venäläistä BK Jenisei Krasnojarskia. Toukokuussa 2015 Kikanović siirtyi loppukauden kattavalla sopimuksella Ranskan Ligue Nationale de Basketballin SLUC Nancyyn, jossa hän pelasi neljässä pelissä. Heinäkuussa 2015 Kikanović siirtyi Saksan Bundesliigan ALBA Berliniin. === Maajoukkueura === Kikanović debytoi Bosnia ja Hertsegovinan koripallomaajoukkueessa jo 18-vuotiaana. Hän on kuulunut joukkueeseen vuosien 2011, 2013 ja 2015 EM-kilpailuissa. == Muuta == Kikanović kärähti steroidien käytöstä vuonna 2010.http://www.sportando.com/en/cups/adriatic-league/82783/elmedin-kikanovic- tested-positive-for-steroids.html Hänen kilpailukieltonsa kesti kesään 2011 asti, jolloin hän siirtyi Jenisei Krasnojarskiin. == Lähteet == Luokka:Bosniahertsegovinalaiset koripalloilijat Luokka:Vuonna 1988 syntyneet Luokka:Elävät henkilöt
RN Climene

RN Climene () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Anconasta Cantieri navali Riunitilta, missä köli laskettiin 25. heinäkuuta 1934. Alus laskettiin vesille 7. tammikuuta 1936 ja liitettiin laivastoon vielä samana vuonna 24. huhtikuuta.Whitley, M. J. s. 182 == Palvelus == Alus upposi 28. huhtikuuta 1943. ==Lähteet== * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet Luokka:Cantieri navali Riuniti
Moniulotteinen köyhyysindeksi

Moniulotteinen köyhyysindeksi () on Oxfordin yliopiston yhteydessä toimivan Oxfordin köyhyyden ja inhimillisen kehityksen aloite -ryhmän (OPHI) vuonna 2010 julkaisema, ja Yhdistyneiden kansakuntien kehitysohjelman (UNDP) käyttöönsä ottama, köyhyyttä kuvaava mittari. Moniulotteiseen köyhyysindeksiin vaikuttaa sekä köyhien ihmisten määrä että heidän kokemansa köyhyyden vakavuus. Ulottuvuuksina arvioidaan koulutusta, terveydentilaa ja elinoloja. Mittari pohjautuu Sabina Alkiren ja James Fosterin kehittämään lähestymiseen. Moniulotteisen mittaustapa voidaan nähdä täydentävän kuvaa köyhyydestä ja mittaavan sitä laajemmin kuin Maailmanpankin äärimmäisen köyhyyden köyhyysraja joksi on sovittu ostovoimakorjattu (PPP) käytettävissä oleva rahamäärä 1,25 dollarin/päivä (2005 tasolla). Moniulotteisen köyhyysindeksi korreloi voimakkaasti matalan tulotason ja köyhyyden kanssa. Tämä antaa viitteitä siitä, että julkisten peruspalvelujen saatavuuden parantaminen toisi yhteiskunnalle merkittävää edistystä. Kesäkuun 2015 päivityksessä OPHI luetteloi globaalin MPI-indeksin 101 maailman maalle. Vertailumaissa asuu yhteensä 75 prosenttia maailman väestöstä eli 5,2 miljardia ihmistä. Tästä joukosta 1,6 miljardia ihmistä voidaan todeta moniulotteisen köyhyysindeksin perusteella köyhiksi. Heistä 54 prosenttia asuu Etelä-Aasiassa ja 31 prosenttia Saharan eteläpuolisessa Afrikassa. Enemmistö, eli 70 prosenttia MPI-köyhistä asuu keskitulotason maissa. Maatasolla korkein moniulotteisen köyhyysindeksin arvo on Nigerissä. Suhteellisesti (prosentuaalisesti) eniten MPI-köyhiä on Etelä-Sudanissa (91 % väestöstä). Maatason ohella MPI-köyhyyttä on arvioitu maiden sisällä kaikkiaan 884 ylemmän tason hallinnollisella alueella (maakuntataso) ja MPI-köyhin alue on 2015 vertailun mukaan Tšadissa. Aineiston vertailtavuutta vähentää jonkin verran se, että vanhimmilla tutkimusalueella on tapahtunut jo kehitystä ja olosuhteiden muuttumista aineistonkeruun (2004–2014) jälkeen. ==Katso myös== *Vähiten kehittyneet maat *Inhimillisen kehityksen indeksi (HDI), Luettelo valtioista inhimillisen kehityksen indeksin mukaan *Matalan tulotason maat == Lähteet == ==Aiheesta muualla== *2022 Global Multidimensional Poverty Index (MPI) (undp.org) *Sabina Alkire, Christoph Jindra, Gisela Robles Aguilar, Suman Seth & Ana Vaz, 6/2015: Global Multidimensional Poverty Index 2015 (ophi.org.uk) *Multidimensional Poverty Index (MPI) (undp.org) *MPI Resources (2015) (ophi.org.uk) Luokka:Köyhyyden mittaaminen ja määrittely Luokka:Indeksit Luokka:Oxfordin yliopisto
Haukiputaan koulu

Haukiputaan koulu on yhtenäiskoulu Oulussa Haukiputaan kaupunginosassa. Koulussa opiskelee noin 1 000 peruskouluikäistä lasta, jolloin se on oppilasmäärältään Oulun suurin peruskoulu. Opettajia koulussa työskentelee noin 80. Koulu on kuulunut Unescon ASP-kouluverkkoon vuodesta 2013 lähtien. Haukiputaan koulun alaisuuteen kuuluu hallinnollisesti myös Keiskan koulu. Vuonna 2012 Kirkonkylän koulu ja Haukiputaan yläkoulu yhdistyivät nykyiseksi Haukiputaan kouluksi. Uusi koulurakennus vihittiin käyttöön joulukuussa 2014. Koulurakennus rahoitettiin puoleksi elinkaarimallilla ja puoleksi kaupungin rahoittamana. == Lähteet == Luokka:Oulun peruskoulut Luokka:Haukipudas
RN Gabbiano (1907)

RN Gabbiano () oli Italian kuninkaallisen laivaston rannikkotorpedovene. == Valmistus == La Spezian laivastontelakalla suunniteltu kokeellinen alus, jossa pyrittiin käyttämään Schichaun höyrykoneita, jotka oli asennettu käytöstä poistettuihin 1888 vesillelaskettuihin torpedoveneisiin 110S ja 111S. Kokeilun tulokset eivät kuitenkaan olleet lupaavia ja valmistuneen aluksen aseistus oli heikompi kuin Pegaso-luokan aluksilla.Gardiner, Robert s. 273 Köli laskettiin 2. huhtikuuta 1906. Alus laskettiin vesille 9. huhtikuuta 1907 ja valmistui vielä samana vuonna 1. syyskuuta.Fraccaroli, Aldo s. 85 == Palvelus == Alus poistettiin alusluettelosta 15. toukokuuta 1921. ==Lähteet== * * === Viitteet === Luokka:Regia Marinan torpedoveneet Luokka:Italialaiset ensimmäisen maailmansodan torpedoveneet
Aleksandăr Vezenkov

Aleksandăr Vezenkov (, s. 6. elokuuta 1995 Nikosia, Kypros) on kreikkalais- bulgarialainen koripalloilija, joka edustaa Espanjan Liga ACB:ssa pelaavaa FC Barcelonaa ja Bulgarian koripallomaajoukkuetta. Pelipaikaltaan 206-senttinen ja 102-kiloinen Vezenkov on iso laitahyökkääjä. == Ura == === Seurajoukkueura === Vezenkov aloitti ammattilaisuransa vuonna 2011 Aris Thessaloniki BC:n kokoonpanossa. Hänet valittiin kolmesti A1 Ethnikin parhaaksi nuoreksi pelaajaksi ja vuonna 2015 myös koko sarjan parhaaksi pelaajaksi. Samana vuonna hän oli myös sarjan paras pistemies 469 pisteellään. Heinäkuussa 2015 Vezenkov siirtyi Espanjan pääsarja Liga ACB:n FC Barcelonaan. Brooklyn Nets varasi Vezenkovin 57. vuorolla NBA:n vuoden 2017 varaustilaisuudessa. === Maajoukkueura === Vezenkov on edustanut Bulgarian nuorten maajoukkueita monissa ikäluokkien EM-kilpailuissa. Bulgarian koripallomaajoukkueessa hän debytoi vuonna 2013. == Muuta == Myös Vezenkovin isä oli urallaan koripalloilija. Aleksandăr syntyi, kun isä pelasi Kyproksella. Hän on asunut koko ikänsä Kyproksella ja Kreikassa mutta valitsi maajoukkueekseen Bulgarian. == Saavutukset == === Henkilökohtainen === * A1 Ethnikin MVP 2015 * A1 Ethnikin paras pistemies 2015 * A1 Ethnikin paras nuori pelaaja 2013, 2014 ja 2015 * A1 Ethnikin kehittynein pelaaja 2015 * Alle 18-vuotiaiden EM- kilpailuiden paras pistemies 2013 * Alle 20-vuotiaiden EM-kilpailuiden paras pistemies 2014 * Alle 20-vuotiaiden EM-kilpailuiden tähdistöjoukkueessa 2014 == Lähteet == Luokka:Bulgarialaiset koripalloilijat Luokka:Kreikkalaiset koripalloilijat Luokka:Kyproslaiset urheilijat Luokka:Vuonna 1995 syntyneet Luokka:Elävät henkilöt
Melissa Rivers

Melissa Rivers (s. 20. tammikuuta 1968) on yhdysvaltalainen näyttelijä ja juontaja, joka on Joan Riversin tytär.Hän on haastatellut tähtiä punaisella matolla monissa palkintogaaloissa, usein äitinsä kanssa. Hän on osllistunut myös television tietokilpailushow-ohjelmiin. Melissalla on poika Cooper Rivers. == Lähteet == Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Fashion Police

Fashion Police on syyskuussa 2010 alkanut yhdysvaltalainen televisio-ohjelma, jossa ovat esiintyneet mm. Kelly Osbourne ja Joan Rivers. Fashion Police on keskustelu-ohjelma, jonka teemat liittyvät julkisuudesta tuttujen henkilöiden tyylistä keskustelemiseen. Luokka:2010-luvun yhdysvaltalaiset keskusteluohjelmat
Länsituulen koulu

Länsituulen koulu on yhtenäiskoulu 1–9. luokan oppilaille Haukiputaan lukion vieressä, Haukiputaan kaupunginosassa Oulussa. Vuonna 2023 koulussa opiskeli noin 600 oppilasta. Opettajia on noin 60. Koulu otettiin käyttöön elokuussa vuonna 2009. Koulu kustansi kokonaisuudessaan 14 miljoonaa euroa, josta 2,8 miljoonan osuus rahoitettiin valtionavulla. Rakennuksen pääurakoitsijana toimi Oulun OKT Oy ja arkkitehtina Arja Riihola Arkkitehtuuritoimisto Ylipahkala Oy:stä. == Lähteet == Luokka:Oulun peruskoulut
Jaycee Carroll

Jaycee Don Carroll (s. 16. huhtikuuta 1983 Laramie, Wyoming, Yhdysvallat) on yhdysvaltalaissyntyinen azerbaidžanilainen koripalloilija, joka edustaa Espanjan Liga ACB:n Real Madridia ja Azerbaidžanin koripallomaajoukkuetta. Pelipaikaltaan 188-senttinen ja 84-kiloinen Carroll on heittävä takamies. == Ura == === Seurajoukkueura === Carroll pelasi yliopistotasolla Utahin osavaltionyliopiston Aggies-joukkueessa vuosina 2004-2008. Jäätyään ilman NBA- varausta Carroll siirtyi Italian Lega Basket Serie A:n Teramo Basketiin. Hän edusti seuraa vuodet 2008-2009 pelaten 30 ottelua, joissa syntyi 492 pistettä. Kaudet 2009-2011 Carroll pelasi Espanjan Liga ACB:n CB Gran Canariassa, jossa hänet valittiin sarjan tähdistöjoukkueeseen vuonna 2011. Hän pelasi seurassa yhteensä 68 liigaottelua. Vuonna 2011 Carroll siirtyi saman sarjan Real Madridiin. Kaudella 2012-2013 hän voitti Espanjan mestaruuden ja sama toistui myös kahta kautta myöhemmin. Kaudella 2014-2015 Carroll voitti seuran kanssa myös Euroopan arvostetuimman seurajoukkueturnauksen Euroliigan. === Maajoukkueura === Carroll haki Azerbaidžanin kansalaisuutta jo vuonna 2011, mutta sai sen vasta seuraavana vuonna. Huhujen mukaan hän oli suunnittelemassa myös Montenegron kansalaisuuden hankkimista. Carroll debytoi Azerbaidžanin koripallomaajoukkueessa vuonna 2012. == Saavutukset == === Seurajoukkuetasolla === Real Madrid * Euroliiga: 2015 * Liga ACB: 2013, 2015 === Henkilökohtainen === * Liga ACB:n tähdistöjoukkueessa: 2011 == Lähteet == Luokka:Azerbaidžanilaiset koripalloilijat Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
YKSK

YKSK (myöhemmin YKSK 1) oli YK:n Suezin rauhanturvaoperaatiossa vuosina 1956–1957 toiminut Suomen ensimmäinen rauhanturvatehtäviin lähetty yksikkö, YK:n Suomen Komppania. Komppania kuului osana YK:n UNEF (engl. United Nations Emergency Force)-operaatiota. Vahvennettuun komppaniaan kuului 258 miestä. Upseereita komppaniassa oli alle kymmenen.Kuosa 1982, s. 29 Komppanian ensimmäisenä päällikkönä eli ensimmäisen puolivuotisjakson YKSK1:n komentajana toimi majuri Uolevi Kettinen. Toisen puolivuotisen YKSK2:n komentaja toimi majuri Ensio Siilasvuo.Kuosa 1982, s. 26 ja yhteysupseerina majuri Björn Kontiopää.Kuosa 1982, s. 30 Molemmat olivat aiemmin palvelleet pääesikunnan ulkomaaosastolla.Turunen 2006, s. 264 == Perustaminen ja varustaminen == YKSK perustettiin pikaisesti Suomen hyväksyttyä YK:n pääsihteeri Dag Hammarskjöldin esittämän pyynnön joukkojen lähettämisestä. Ensimmäiset upseerit nimettiin 19. marraskuuta 1956 ja lähtövalmius piti saavuttaa 10. joulukuuta mennessä. Lyhyestä hakuajasta huolimatta komppaniaan haki peräti 1779 tarjokasta.Turunen 2006, s. 259 Komppaniaa ei varustettu Suomessa sen tarvitsemilla ajoneuvo- ja viestintäkalustolla ja majoitusvälineillä, vaan näiden oletettiin tulevan YK:n järjestelyin käyttöön Egyptissä. Järjestelyt eivät toimineet, vaan Suomen osasto joutui tukeutumaan samalla alueella toimivan ruotsalaisen pataljoonan apuun. Palvelusasuna oli suomalainen kenttäpuku olosuhteisiin paremmin sopivasta gabardiini-kudoksisesta kankaasta valmistettuna versiona ja jalkineet olivat Mono-merkkiset (Jussi Monosen perustaman ja mono- hiihtokengästään tunnetun Lahden saapas- ja lapikasteollisuus Oy:n valmistamat).Kuosa 1982, s. 27–29 == Toiminta-alueet == Saapumisensa jälkeen 14. joulukuuta 1956 komppania siirrettiin Port Saidiin, missä toimi muita pohjoismaisia yksiköitä tanskalaisen everstiluutnantti Engholmin komennossa. Tehtävänä oli valvoa englantilaisten ja egyptiläisten joukkojen välistä puskurivyöhykettä länsijoukkojen poistumiseen saakka. Port Saidin tehtävän jälkeen YKSK valvoi egyptiläisten ja israelilaisten välistä demarkaatiolinjaa El Torin kylässä. Komppanian kolmas tehtävä oli valvoa Sharm el-Sheikhistä käsin Tiranin salmea, jota pitkin kulki Israelin liikenne idän suuntaan. Sharm el-Sheikhistä komppania siirrettiin UNEF:in Gazassa sijaitsevalle leirialueelle odottamaan kotiinkuljetusta. YKSK kotiutettiin ja uusi komppania YKSK2 saapui sen tilalle 8. kesäkuuta 1957. Osa henkilöstöstä siirtyi nyt YKSK1:nä tunnetusta komppaniasta sen seuraajan riveihin. Viimeinenkin YKSK2:n suomalaissotilas palasi kotimaahansa 23. joulukuuta 1957. Kaikkiaan Suezilla palveli 438 suomalaista. == Lähteet == * * === Viitteet === == Kirjallisuutta == * == Aiheesta muualla == * Finnish Peacekeepers’ Museums: Siinai: UNEF Luokka:Rauhanturvaoperaatiot Luokka:Komppaniat
Frank Chamizo

Frank Chamizo Marquez (s. 10. heinäkuuta 1992) on kuubalais-italialainen vapaapainin maailmanmestari ja olympiamitalisti. Chamizo on 172 senttimetriä pitkä ja painaa 65 kilogrammaa.http://www.baku2015.com/athletes/athlete=chamizo-marquez- frank-1015179/index.html?intcmp=athletes-hub Hän edustaa Pol Mandraccio Genovaa ja hänen valmentajanaan toimii Filiberto Delgado. Chamizo voitti Kuuban väreissä MM-pronssia 55-kiloisista vuoden 2010 MM-kilpailuista. Hän voitti samana vuonna Pan-Amerikan-mestaruuden. Sittemmin hän muutti Italiaan ja alkoi edustaa maata. Hän voitti alle 23-vuotiaiden Euroopan-mestaruuden 65 kg:n painoluokassa 2015. Saman vuoden Euroopan kisoista Bakusta Chamizo saavutti hopeaa. Las Vegasin MM-kilpailuista 2015 hän saavutti kultaa 65-kiloisista. Kultamitali oli Italian historian ensimmäinen vapaapainista MM- kilpailuissa.https://unitedworldwrestling.org/article/chamizo-grabs-freestyle- gold-for-italy-at-wrestling-world-championships Hän voitti Euroopan- mestaruuden 65-kiloisissa Riiassa 2016 ja sai samassa painoluokassa olympiapronssia Rio de Janeirossa 2016. Chamizo voitti 70-kiloisissa 2017 Euroopan-mestaruuden Novi Sadissa ja maailmanmestaruuden Pariisissa. Hän sai Kaspijskin EM-kilpailuissa 2018 pronssia 74 kg:n painoluokassa. Hän voitti samassa sarjassa kultaa Tarragonan Välimeren kilpailuissa 2018 ja Bukarestin EM-kilpailuissa 2019. Hän oli 74-kiloisten MM-kakkonen Nur-Sultanissa 2019, voitti saman painoluokan Euroopan-mestaruuden Roomassa 2020 ja sai EM-pronssia Varsovassa 2021. Samana vuonna järjestetyissä Tokion olympialaisissa hän sijoittui 74 kg:n sarjassa viidenneksi. Hän sai 2022 EM-hopeaa Budapestin EM- kilpailuissa ja pronssia Belgradin MM-kilpailuissa. Seuraavana vuonna hän oli 74-kiloisissa hopealla Zagrebin EM-kilpailuissa. Bukarestin EM-kilpailuissa 2024 hän saavutti 79 kg:n sarjassa pronssia. == Lähteet == Luokka:Italialaiset vapaapainijat Luokka:Kuubalaiset vapaapainijat Luokka:Italialaiset olympiamitalistit Luokka:Vuonna 1992 syntyneet Luokka:Elävät henkilöt
Yanick Moreira

Yanick Pires Moreira (s. 31. heinäkuuta 1991 Luanda) on angolalainen koripalloilija. Sentterinä pelaava Moreira on voittanut muun muassa Mestarien liigan mestaruuden vuonna 2019 ja NBA:n kehityssarjan mestaruuden vuonna 2017. Hän on pelannut myös Angolan miesten maajoukkueessa saavuttaen Afrikan- mestaruuskilpailujen hopeaa vuonna 2015. == Ura == === Seurajoukkueet === Moreira pelasi vuosina 2008–2011 Angolan pääsarjan Primeiro de Agostossa. Hän voitti maan mestaruuden kahdesti ja Afrikan mestareiden cupin mestaruuden yhtä monta kertaa. Vuosina 2011–2015 Moreira pelasi yliopistokoripalloa Yhdysvalloissa: vuodet 2011–2013 hän opiskeli South Plainsin yliopistossa ja vuodet 2013–2015 Southern Methodist Universityssä. SMU:n Mustangs-joukkueessa hän pelasi myös 57 ottelua noin yhdeksän pisteen ottelukeskiarvolla tehden yhteensä 515 pistettä.http://www.sports-reference.com/cbb/players/yanick- moreira-1.html Yliopiston jälkeen Moreira on pelannut muun muassa eurooppalaisissa pääsarjoissa. Hän voitti Raptors 905:ssä NBA:n kehityssarjan mestaruuden vuonna 2017https://www.basketball- reference.com/gleague/players/m/moreiya01d.html ja italialaisessa Virtus Bolognassa Mestarien liigan mestaruuden vuonna 2019.Yanick Moreira International Stats – Basketball-Reference.com === Maajoukkueet === Angolan alle 18-vuotiaiden maajoukkueen kanssa ikäluokan Afrikan-mestaruushopeaa vuonna 2007 saavuttanut Moreira debytoi maan miesten maajoukkueessa vuonna 2010. Hän kuului joukkueeseen vuoden 2014 MM-kilpailuissa, missä hän kirjautti Australiaa vastaan turnauksen yksittäisen ottelun suurimmat määrät pisteissä (38) sekä hyökkäyslevypalloissa (10). Moreira on edustanut Angolaa myös vuoden 2019 MM-kilpailuissa sekä vuosien 2015 ja 2017 Afrikan-mestaruuskilpailuissa. Vuoden 2015 AM-kilpailuissa Angola saavutti hopeaa. == Saavutukset == === Seurajoukkueet === * Mestarien liigan mestaruus 2019 * Afrikan mestarien cup -mestaruus 2009 ja 2010 * Angolan mestaruus 2009 ja 2010 * NBA:n kehityssarjan mestaruus 2017 === Maajoukkueet === * Afrikan-mestaruuskilpailujen hopeaa 2015 * Alle 18-vuotiaiden AM-kilpailujen hopeaa 2007 == Lähteet == * Yanick Moreira International Stats Basketball-Reference.com === Viitteet === Luokka:Angolalaiset koripalloilijat Luokka:Vuonna 1991 syntyneet Luokka:Elävät henkilöt
Älä käännä heille selkääsi

Älä käännä heille selkääsi (Blackboard Jungle) on Richard Brooksin ohjaama yhdysvaltalainen draamaelokuva vuodelta 1955. Se perustuu Evan Hunterin vuotta aiemmin julkaistuun romaaniin Blackboard Jungle. Elokuva kertoo köyhän kaupunginosan high schooliin saapuvasta nuoresta opettajasta (Glenn Ford), joka yrittää saada otteen huonosti käyttäytyvistä nuoristaan. Älä käännä heille selkääsi aloitti osaltaan rock and roll -musiikin suosion, sillä sen musiikkina kuullaan muun muassa Bill Haley & His Cometsin esittämä ”Rock Around the Clock”. Elokuva nosti kuukausia aiemmin julkaistun kappaleen Billboardin listaykköseksi, ja elokuvanäytöksissä esiintyi nuorison ilakointia ja paikoin myös rettelöintiä. ==Näyttelijät== Elokuva on esitetty Suomen televisiossa ainakin vuosina 1992 Yle TV1 -kanavalla sekä 2013 ja 2014 Yle Teemalla. == Lähteet == == Aiheesta muualla == * Luokka:Yhdysvaltalaiset draamaelokuvat Luokka:Richard Brooksin ohjaamat elokuvat Luokka:Vuoden 1955 yhdysvaltalaiset elokuvat Luokka:Elokuvat koulusta ja koulutuksesta
Vilhelm Buhl

Vilhelm Buhl (16. lokakuuta 1881 Fredericia – 18. joulukuuta 1954 Kööpenhamina)Vilhelm Buhl Encyclopædia Britannica Online Academic Edition. Viitattu 11.9.2015. oli tanskalainen sosiaalidemokraattinen poliitikko, joka toimi Tanskan pääministerinä kahdesti, ensimmäisen kerran miehitysaikana vuonna 1942 ja uudelleen toisen maailmansodan päätyttyä vuonna 1945. Buhl oli koulutukseltaan lakimies. Ennen poliittista uraansa hän toimi Kööpenhaminassa verovirkailijana, vuodesta 1924 kaupungin verojohtajana. Hän liittyi jo opiskeluaikanaan Sosiaalidemokraattiseen puolueeseen. Buhl valittiin maapäiville ensi kerran vuonna 1932 ja hän oli edustajana kansankäräjillä vuosina 1939–1953.Vilhelm Buhl Den Store Danske. Viitattu 11.9.2015. Vuonna 1937 Thorvald Stauning muodosti Tanskan ensimmäisen sosiaalidemokraattisen hallituksen, johon Buhl nimitettiin valtiovarainministeriksi. Stauningin hallitus jatkoi virassaan myös sen jälkeen, kun natsi-Saksa miehitti Tanskan toisessa maailmansodassa. Stauningin kuoltua toukokuussa 1942 Buhl tuli hänen tilalleen pääministeriksi. Buhl oli kuitenkin haluton yhteistyöhön miehittäjän kanssa. Saksalaiset painostivat hänet eroamaan marraskuussa 1942 niin sanotun sähkekriisin seurauksena. Kun saksalaiset hajottivat myös seuraavan, Erik Scaveniuksen johtaman hallituksen elokuussa 1943, Tanskalle ei jäänyt virallisesti lainkaan omaa hallitusta. Tanskalaiset kuitenkin kohtelivat Buhlia epävirallisena hallituksen johtajana sodan loppuun asti. Hän teki myös yhteistyötä vastarintaliikkeen keskusorganisaationa toimineen Tanskan vapausneuvoston kanssa. Buhl palasi pääministeriksi ensimmäiseen sodan jälkeen muodostettuun hallitukseen toukokuussa 1945. Hän jätti paikkansa vaalien jälkeen saman vuoden lokakuun lopussa. Vuosina 1947–1950 hän oli Hans Hedtoftin sosiaalidemokraattisessa vähemmistöhallituksessa talousasioista vastanneena salkuttomana ministerinä ja viimeisen puolen vuoden ajan oikeusministerinä. Buhl meni 20. marraskuuta 1908 naimisiin Thyra Schmidtin kanssa. Heillä oli neljä lasta. == Lähteet == == Aiheesta muualla == *Jens Otto Krag: Vilhelm Buhl Dansk Biografisk Leksikon (Den Store Danske) Luokka:Tanskan pääministerit Luokka:Tanskan ulkoministerit Luokka:Tanskan valtiovarainministerit Luokka:Sosiaalidemokraattiset poliitikot Luokka:Vuonna 1881 syntyneet LUokka:Vuonna 1954 kuolleet
Ivonne Leal

Ivonne Leal (s. 27. helmikuuta 1966 San Nicolas de Bari, Kuuba) on kuubalainen entinen keihäänheittäjä. Hänen uransa kohokohta oli kultamitali 1985 Japanin Kōbessa pidetyissä universiadeissa tuloksella 71,82. Tulos on myös hänen henkilökohtainen ennätyksensä. Leal edusti maataan myös vuoden 1987 yleisurheilun MM-kisoissa Roomassa, jossa hän sijoittui kahdeksanneksi tuloksella 64,90. Aiemmin samana vuonna Leal voitti myös Pan-Amerikan kisojen kultamitalin Yhdysvaltain Indianapolisissa. == Lähteet == * Luokka:Kuubalaiset keihäänheittäjät Luokka:Vuonna 1966 syntyneet Luokka:Elävät henkilöt
Älä katso taaksesi (vuoden 1980 elokuva)

Älä katso taaksesi (Delusion tai The House Where Death Lives) on Alan Beattien ohjaama yhdysvaltalainen kauhuelokuva vuodelta 1980. Siinä kodinhoitajatar (Patricia Pearcy) saapuu hoitamaan ikääntynyttä miljonääriä (Joseph Cotten). Pian mystisessä onnettomuudessa orpoutunut 16-vuotias pojanpoika tulee asumaan isoisän luo, ja palveluskuntaa alkaa yksi toisensa jälkeen joutua pöydänjalalla tapetuksi. Luokka:Yhdysvaltalaiset kauhuelokuvat Luokka:Vuoden 1980 yhdysvaltalaiset elokuvat
Peter Stadius

Peter Stadius (s. 1970) on Pohjoismaiden tutkimuksen professori Helsingin yliopistossa. Stadius on tutkinut pääasiassa Pohjoismaista muodostunutta kuvaa. Hän on kiinnostunut etenkin ”pohjoisen” ja ”etelän” teemoista Euroopassa ja on tutkinut, kuinka tämä jaottelu on muuttunut ajan myötä. Stadius väitteli tohtoriksi historiasta Helsingin yliopistossa vuonna 2005. Hänen väitöskirjansa Resan till norr – Spanska Nordenbilder kring sekelskiftet 1900 käsittelee, kuinka Pohjoismaihin matkustavat espanjalaiset kuvasivat aluetta ja olivat mukana rakentamassa kuvaa Pohjoismaista. Stadius oli vuosina 2006–2013 Pohjoismaiden tutkimuksen yliopistonlehtori. == Lähteet == == Aiheesta muualla == * * Peter Stadius 375 humanistia -sivusto 21.11.2015, Helsingin yliopiston humanistinen tiedekunta. Luokka:Helsingin yliopiston professorit Luokka:Suomalaiset professorit Luokka:Suomalaiset historioitsijat Luokka:Vuonna 1970 syntyneet Luokka:Elävät henkilöt
Älkää syökö päivänkakkaroita

Älkää syökö päivänkakkaroita (Please Don’t Eat the Daisies) on Charles Waltersin ohjaama yhdysvaltalainen elokuva vuodelta 1960. Jean Kerrin romaaniin Please Don’t Eat the Daisies pohjautuvan elokuvan on käsikirjoittanut Isobel Lennart. Elokuva on komedia New Yorkin ahtaasta asunnosta maaseudulle muuttavasta neljän lapsen perheestä, ja sen pääosia näyttelevät Doris Day ja David Niven. Suomessa Yle TV1 on esittänyt elokuvan 1971 ja 1999. == Aiheesta muualla == * Luokka:Yhdysvaltalaiset romaaneihin perustuvat elokuvat Luokka:Vuoden 1960 yhdysvaltalaiset elokuvat
Kiviniemen veneilysatama

Kiviniemen veneilysatama sijaitsee Oulussa Kellon kaupunginosassa. Satamaa ylläpitää Kiviniemen Laituriyhdistys ry. Satama-alue on vuokrattu Oulun kaupungilta, joka myös osallistuu sataman ylläpitoon. Satamassa on 136 vuokrattua laituripaikkaa ja 20 maksullista vierasvenepaikkaa, joiden maksu suoritetaan satamavartijalle. Satamassa on myös polttoaineen myyntiasema ja halli veneiden talvisäilytystä varten. Sataman vieressä on Kiviniemen kalasatama. == Lähteet == Luokka:Kello (kaupunginosa) Luokka:Oulun liikenne Luokka:Suomen venesatamat
Älkää jättäkö minua

Älkää jättäkö minua () on Georgi Danelijan ja Igor Talankinin ohjaama neuvostoliittolainen draamaelokuva vuodelta 1960. Vera Panovan suomeksikin julkaistuun romaaniin Serjoža perustuvassa elokuvassa leskeksi ja pienen pojan yksinhuoltajaksi jäänyt nainen on menossa uusiin naimisiin. Elokuva voitti pääpalkinnon Karlovy Varyn elokuvajuhlilla Tšekkoslovakiassa ja sai Yhdysvalloissa National Board of Review’n vuoden parhaan ulkomaisen elokuvan palkinnon. ==Näyttelijät== Luokka:Neuvostoliittolaiset elokuvat Luokka:Vuoden 1960 neuvostoliittolaiset elokuvat Luokka:Neuvostoliitossa tapahtuvat elokuvat
Turks- ja Caicossaarten jalkapallomaajoukkue

Turks- ja Caicossaarten jalkapallomaajoukkue edustaa Turks- ja Caicossaaria miesten jalkapallon kansainvälisissä otteluissa. Sitä hallinnoi Turks- ja Caicossaarten jalkapalloliitto. Se on sekä maanosaliitto CONCACAFin että kansainvälisen jalkapalloliitto FIFA:n jäsen. Se on osallistunut vuoden 2002 MM-kilpailujen karsintojen jälkeen kaikkiin MM-kilpailujen karsintoihin, mutta ei ole koskaan selviytynyt lopputurnaukseen. Se ei ole koskaan selviytynyt myöskään Gold Cupin tai Caribbean Cupin lopputurnaukseen. ==Ottelut== Tilanne 11. syyskuuta 2015 Turks- ja Caicossaarten maajoukkue on pelannut yhteensä 19 maaottelua. Näistä suurin osa on pelattu arvokisojen karsinnoissa. Ensimmäisen ottelunsa se pelasi Bahamaa vastaan 24. helmikuuta 1999. Virallisista otteluista se on voittanut kolme ja tasapeliin on päättynyt yksi ottelu. # Päivä Vastustaja Tulos1 Ottelutyyppi 1\. 24. helmikuuta 1999 0–2 Caribbean Cup 1999 karsinnat 2\. 26. helmikuuta 1999 2–2 Caribbean Cup 1999 karsinnat 3\. 18. maaliskuuta 2000 0–8 MM-kilpailujen 2002 karsinnat 4\. 21. maaliskuuta 2000 0–6 MM- kilpailujen 2002 karsinnat 5\. 27. syyskuuta 2000 0–3 Ystävyysottelu 6\. 18. helmikuuta 2004 0–5 MM-kilpailujen 2006 karsinnat 7\. 21. helmikuuta 2004 0–2 MM-kilpailujen 2006 karsinnat 8\. 2. syyskuuta 2006 0–6 Caribbean Cup 2007 karsinnat 9\. 4. syyskuuta 2006 2–0 Caribbean Cup 2007 karsinnat 10\. 6. syyskuuta 2006 2–3 Caribbean Cup 2007 karsinnat 11\. 6. helmikuuta 2008 2–1 MM-kilpailujen 2010 karsinnat 12\. 26. maaliskuuta 2008 0–2 MM-kilpailujen 2010 karsinnat 13\. 2. heinäkuuta 2011 0–6 MM-kilpailujen 2014 karsinnat 14\. 9. heinäkuuta 2011 0–4 MM-kilpailujen 2014 karsinnat 15\. 30. toukokuuta 2014 0–1 Caribbean Cup 2014 karsinnat 16\. 1. kesäkuuta 2014 0–6 Caribbean Cup 2014 karsinnat 17\. 4. kesäkuuta 2014 2–0 Caribbean Cup 2014 karsinnat 18\. 22. maaliskuuta 2015 2–6 MM-kilpailujen 2018 karsinnat 19\. 26. maaliskuuta 2015 2–6 MM-kilpailujen 2018 karsinnat Lähteet: 1 Turks- ja Caicossaarten maalit on aina merkitty ensin. ==Menestys arvokisoissa== ===Maailmanmestaruuskilpailut=== * 1930-1998 - Ei osallistunut * 2002-2018 - Karsiutui ===CONCACAF Gold Cup=== * 1991-1998 - Ei osallistunut * 2000 - Karsiutui * 2003-2004 - Ei osallistunut * 2005 - Vetäytyi * 2007 - Karsiutui * 2009-2013 - Ei osallistunut * 2015 - Karsiutui ===Caribbean Cup=== * 1987-1999 - Ei osallistunut * 1998 - Vetäytyi * 1999 - Karsiutui * 2001 - Ei osallistunut * 2005 - Vetäytyi * 2007 - Karsiutui * 2008-2012 - Ei osallistunut * 2014 - Karsiutui ==Tilastot== ===Eniten otteluita pelanneet pelaajat=== # Pelaaja Ottelut Maalit 1\. Phillip Shearer 14 0 2\. Gavin Glinton 10 4 3\. Duane Glinton 9 0 4\. Errion Charles 7 0 Charles Cook 7 0 5\. Christopher Bryan 6 2 Billy Forbes 6 1 Lenford Singh 6 0 ===Maajoukkueessa maalin tehneet pelaajat=== # Pelaaja Maalit Ottelut 1\. Gavin Glinton 4 10 2\. Christopher Bryan 2 6 Widlin Calixte 2 2 3\. Billy Forbes 1 6 Maxime Fleuriot 1 - David Lowery 1 - Marco Fenelus 1 4 Stevens Derilien 1 4 ==Lähteet== Luokka:Jalkapallomaajoukkueet Luokka:Turks- ja Caicossaaret
Niklas Jensen-Eriksen

Niklas Jensen-Eriksen (s. 22. heinäkuuta 1974 Espoo) on yrityshistorian professori Helsingin yliopistossa. Hän on tutkinut etenkin liike-elämän ja muun yhteiskunnan välisiä suhteita sekä Suomen ja suomalaisten asemaa maailmantaloudessa. Jensen-Eriksenin muita tutkimuskohteita ovat olleet Euroopan taloudellinen yhdentyminen, kylmän sodan talous- ja yrityshistoria, liike-elämän poliittinen vaikuttaminen, media-alan yrityshistoria, metsäteollisuuden historia, sellu- ja paperiteollisuuden kartellit, talouspolitiikka, valtion sääntely, yritysjohtajien urat ja yritysten kansainvälinen yhteistyö. Hän on perehtynyt erityisesti energia-, metalli- ja metsäteollisuuteen. Jensen-Eriksen valmistui ylioppilaaksi Leppävaaran lukiosta vuonna 1993. Hän valmistui filosofian maisteriksi Helsingin yliopistosta pääaineenaan yleinen historia vuonna 1998. Vuonna 2004 hän valmistui filosofian tohtoriksi London School of Economicsin taloushistorian laitokselta. Hän valmistui valtiotieteiden maisteriksi Helsingin yliopistosta pääaineenaan yleinen valtio-oppi vuonna 2008. Jensen-Eriksen toimi Helsingin yliopistossa tutkijana ja tutkijatohtorina vuosina 1999–2002 ja 2003–2008. Hän oli Kansallisarkistossa erikoistutkijana 2008–2009 ja Helsingin yliopiston tutkijatohtorina 2009–2011. Jensen-Eriksen nimitettiin Helsingin yliopiston Euroopan historian dosentiksi vuonna 2009. Hän toimi vuonna 2012 Suomen Kulttuurirahaston tukemana post doc -tutkijana, kunnes hänet nimitettiin akatemiatutkijaksi Helsingin yliopistoon. Hän toimi virassa vuosina 2012–2013. Vuodesta 2013 lähtien Jensen-Eriksen on ollut Helsingin yliopiston yrityshistorian Casimir Ehrnrooth -professori. == Lähteet == == Aiheesta muualla == * Niklas Jensen-Eriksen 375 humanistia -sivusto 2.1.2015, Helsingin yliopiston humanistinen tiedekunta. * Luokka:Helsingin yliopiston professorit Luokka:Suomalaiset historioitsijat Luokka:Suomalaiset professorit Luokka:Vuonna 1974 syntyneet Luokka:Elävät henkilöt
Äitini linna

Äitini linna (Le Château de ma mère) on Yves Robertin ohjaama ranskalaiselokuva vuodelta 1990. Lämmin komedia on jatkoa elokuvalle Isäni kunnian päivä ja kertoo sen tavoin opettajaperheen kesänvietosta Marseillen lähistön vuorilla 1900-luvun alkuvuosina. Molemmat elokuvat perustuvat kirjailija-elokuvantekijä Marcel Pagnolin lapsuudenmuistelmiin, romaaneihin La Gloire de mon père (, Karisto 1964) ja Le Château de ma mère. Tässä sarjan jälkimmäisessä osassa Provencen maaseudulla koululomiaan viettävä Marcel Pagnol on lähestymässä murrosikää ja kohtaamassa ensirakkauden mahdollisuuden. Molemmat elokuvat on esitetty Yle TV1 -kanavalla elo- ja joulukuussa 1996. Future Film on julkaissut ne Suomessa DVD-levyillä. == Rooleissa == == Vastaanotto == Mikael Fränti kirjoitti Helsingin Sanomissa elokuvan televisioesityksen alla, ettei mitään näin aurinkoista ja elämäniloista ole näkynyt pitkään aikaan elokuvassa. Hän sanoi Äitini linnan olevan ranskalaista laatutyötä, jossa ei ole mitään pingotettua tai tekotaiteellista: == Lähteet == Luokka:Vuoden 1990 ranskalaiset elokuvat Luokka:Ranskalaiset romaaneihin perustuvat elokuvat
Guerriera-luokka

Guerriera-luokka oli Italian kuninkaallisen laivaston kahden puurunkoisen aluksen muodostama uiva patteriluokka. == Alukset == Guerriera-luokan uivat patteritGardiner 2002, s. 353 Nimi Telakka Kölinlasku Vesille Valmis Kohtalo RN Guerriera Regio Cantiere di Castellammare di Stabia, Castellammare di Stabia 1864 12. toukokuuta 1866 1868 poistettu 1875 RN Voragine La Foce, Genova 1864 13. kesäkuuta 1866 1869 poistettu poistettu 31. maaliskuuta 1875 == Lähteet == * === Viitteet === *
Isäni kunnian päivä (elokuva)

Isäni kunnian päivä (La Gloire de mon père) on Yves Robertin ohjaama ranskalaiselokuva vuodelta 1990. Sen jatko-osa on samana vuonna valmistunut Äitini linna. Molemmat elokuvat ovat lämpimiä komedioita, jotka kertovat opettajaperheen kesänvietosta Marseillen lähistön vuorilla 1900-luvun alkuvuosina. Elokuvat perustuvat kirjailija-elokuvantekijä Marcel Pagnolin lapsuudenmuistelmiin, samannimisiin romaaneihin (ensimmäinen kirja Karisto 1964). Molemmat elokuvat on esitetty Yle TV1 -kanavalla elo- ja joulukuussa 1996. Future Film on julkaissut ne Suomessa dvd-levyillä. ==Näyttelijät== ==Lähteet== Luokka:Vuoden 1990 ranskalaiset elokuvat Luokka:Ranskalaiset romaaneihin perustuvat elokuvat
Alfredo Cappellini -luokka

Alfredo Cappellini -luokka oli Italian kuninkaallisen laivaston neljän F. Fiasellan suunnitteleman panssaroidun kahvelitakiloidun ketsin muodostama tykkiveneluokka. == Alukset == Alukset oli suunniteltu Venetsiaan tehtävää hyökkäystä varten, mutta kaupungin siirtyminen sodan seurauksena Italian hallintaan teki aluksista tarpeettomia. Ne poistettiin melko pian palvelukseen oton jälkeen laivastosta. Vuoden 1866 Lissan taistelun jälkeen kaksi alusta nimettiin uudelleen taistelussa surmansa saaneiden sankareiden kunniaksi. Temeraria nimettiin RN Palestron päällikön komentaja Alfredo Cappellinin mukaan ja Impavida RN Re d’Italian päällikön kapteeni Emilio Faá di Brunon mukaan. Alfredo Cappellini -luokan tykkiveneetGardiner 2002, s. 354 Nimi Telakka Kölinlasku Vesille Valmis Kohtalo RN Alfredo Cappellini (ex-Temeraria Cantieri navali fratelli Orlando, Livorno 1866 24. joulukuuta 1868 1869 poistettu 1875 RN Risoluta Napolin laivastontelakka 1866 joulukuu 1868 1869 poistettu poistettu 1870 RN Faá di Bruno (ex -Impavida) Cantieri navali fratelli Orlando 1866 19. syyskuuta 1869 1870 poistettu 1875 RN Audace Regio Cantiere di Castellammare di Stabia, Castellammare di Stabia 1866 12. elokuuta 1871 1871 poistettu 1875 == Lähteet == * === Viitteet === *
Ferenc Kiss

Ferenc Kiss (5. tammikuuta 1942 Nick, Vas – 8. syyskuuta 2015) oli unkarilainen kreikkalais-roomalaisen tyylin painija, olympiamitalisti ja Euroopan mestari. 97 ja 100 kilogramman painoluokissa kilpaillut Kiss voitti olympiapronssia Münchenissä 1972. Hän kilpaili myös Méxicossa 1968 ja Tokiossa 1964 jossa sijoittui viidenneksi. MM-kilpailuista Kiss saavutti hopeaa vuosina 1965 ja 1970, ja lisäksi hän sijoittui neljänneksi vuosina 1966, 1967 ja 1973. EM-kilpailuista hän voitti kultaa vuosina 1967 ja 1968 sekä hopeaa vuonna 1970. Lisäksi hän oli kuudes vuonna 1966.Olympics at Sports- Reference.comiat.uni-leipzig.de Kiss kuoli 73-vuotiaana 8. syyskuuta 2015.http://www.nemzetisport.hu/egyeb_egyeni/gyasz-elhunyt-kiss-ferenc- olimpiai-bronzermes-birkozo-2437019 == Lähteet == * Ferenc Kiss Bio, Stats and Results Olympics at Sports-Reference.com * Kiss, Ferenc (HUN) iat.uni- leipzig.de === Viitteet === Luokka:Unkarilaiset kreikkalais-roomalaisen tyylin painijat Luokka:Unkarilaiset olympiamitalistit Luokka:Vuonna 1942 syntyneet Luokka:Vuonna 2015 kuolleet
Salaisuus (vuoden 1967 elokuva)

Salaisuus (tai Äitimme talo, Our Mother’s House) on Jack Claytonin ohjaama brittiläinen jännityselokuva vuodelta 1967. Siinä seitsemän orvoksi jäänyttä lasta eivät halua orpokotiin äidin kuoltua, vaan hautaavat tämän puutarhaan ja salaavat kuoleman. Kateissa ollut isä ilmestyy omine aikeineen. == Näyttelijät == Luokka:Brittiläiset jännityselokuvat Luokka:Vuoden 1967 brittiläiset elokuvat
Opel Arena

Opel Arena on Opelin vuosina 1997–2000 valmistama keskikokoinen pakettiautomalli, jonka myötä Opel teki vuosia kestäneen tauon jälkeen paluun hyötyajoneuvomarkkinoille. Arena oli ensimmäisen sukupolven Renault Traficin sisarmalli, ja Isossa-Britanniassa sitä myytiin Vauxhallin merkillä. Samana vuonna Arenan kanssa esiteltiin myös suuremman kokoluokan Opel Movano, joka puolestaan perustui Renault Masteriin. Arenan korvasi toisen sukupolven Traficin kanssa lähes identtinen Opel Vivaro. Moottoriksi oli valittavana 1,9- (60 hv) ja 2,5-litraiset (75 hv) dieselmoottorit, joiden voimansiirtona oli viisivaihteinen manuaalivaihteisto. Arena oli tekniikaltaan monin paikoin vanhanaikainen, sillä Trafic oli tullut markkinoille vuonna 1980, eli se oli Arenan esittelyajankohtana jo 17 vuoden ikäinen. == Lähteet == == Aiheesta muualla == Arena Luokka:Pakettiautot Luokka:1990-luvun autot Luokka:2000-vuosikymmenen autot
Dynamo Riihimäki

Dynamo Riihimäki Dynamo Riihimäki Päävalmentaja Puheenjohtaja Olli Kuparinen Perustettu 2011 Paikkakunta Riihimäki, Suomi Värit Suomen mestaruudet - SM- hopeat - SM-pronssit - Suomen cupin voitot - 1.divisioonan mestaruus 1 Dynamo Riihimäki on vuonna 2011 perustettu Riihimäkeläinen käsipalloseura jonka edustusjoukkue pelasi vuoteen 2017 saakka SM-liigassa. == Edustusjoukkue == === Tie II-divisioonasta Käsipalloliigaan === Dynamo Riihimäen historia alkoi vuodenvaihteessa 2010–2011, kun seuran perustajajäseniin kuuluvat Olli Kuparinen, Viljami Saastamoinen ja Jimi Kalliomäki päättivät perustaa käsipallojoukkueen, joka toisi yhteen ikäluokat 1987–1989. Seuran pelaajisto koostui pääasiassa pelaajista, jotka olivat joko ehtineet jo lopettaa käsipalloilun kokonaan tai pitivät välivuotta lajista. Kyseistä ikäluokkaa pidetäänkin yhtenä menestyneimmistä riihimäkeläisessä käsipallossa. Dynamo Riihimäki aloitti taipaleensa kaudella 2011–2012 käsipallon II-divisioonassa, menestyen siellä kohtalaisen hyvin, sijoittuen lopulta runkosarjassa kolmanneksi ja alemmassa loppusarjassa toiseksi. Kausi 2012–2013 päättyi juhliin, seuran noustessa II-divisioonasta I-divisioonaan. Merkityksellisen kaudesta teki se, että edustusjoukkue ei menettänyt kauden aikana pistettäkään. Dynamon edustusjoukkue jatkoi menestyksekästä taivaltaan myös seuraavana kautena. Seuran historian ensimmäinen I-divisioonakausi päättyi niin ikään nousujuhliin, Dynamo Riihimäki oli tehnyt vakuuttavan nousun II- divisioonasta aina käsipallon SM-liigaan kolmessa kaudessa. Seuran pelaajisto koostuu pääasiassa Riihimäkeläisen käsipallojuniorityön tuotoksista, seura on myös saanut jäsenikseen edustusjoukkueen lisäksi kakkosjoukkueen sekä uusimpana lisäyksenä, A-juniorijoukkueen. === Putoaminen liigasta ja tulevaisuus === Dynamo Riihimäki pelasi SM-liigassa lopulta vuoteen 2017 asti, jolloin seura putosi liigasta. Liigasta puotoamisen jälkeen, Dynamo yhdisti toimintansa paikalliskilpailija Cocksin kanssa. Dynamon sarjapaikka I-divisioonassa siirtyi Cocksin akatemiajoukkueelle, jonka rungon muodosti edelliskauden akatemiajoukkueen junioripelaajat, sekä Dynamon edelliskauden edustusjoukkueen ja A-nuorten SM-sarjaa pelanneen A-juniorijoukkueen pelaajat. Dynamo jatkoi kilpatoimintaansa II- ja III-divisioonajoukkueiden voimin. == Lähteet == == Aiheesta muualla == *http://dynamoriihimaki.com/kasipallo/ Luokka:Suomalaiset käsipalloseurat Luokka:Riihimäkeläiset urheiluseurat
Saint-Martinin jalkapallomaajoukkue

Saint-Martinin jalkapallomaajoukkue edustaa Saint-Martinia miesten jalkapallon kansainvälisissä otteluissa. Sitä hallinnoi Saint-Martinin jalkapalloliitto. Se kuuluu CONCACAFiin, mutta ei kansainväliseen jalkapalloliitto FIFAan. Maajoukkue ei ole koskaan selviytynyt Caribbean Cupin lopputurnaukseen. ==Menestys Caribbean Cupissa== * 1989 - Ei osallistunut * 1990 - Karsiutui * 1991-1999 - Ei osallistunut * 2001-2012 - Karsiutui * 2014 - Ei osallistunut ==Lähteet== Luokka:Jalkapallomaajoukkueet Luokka:Saint-Martin
Sint Maartenin jalkapallomaajoukkue

Sint Maartenin jalkapallomaajoukkue edustaa Sint Maartenia miesten jalkapallon kansainvälisissä otteluissa. Sitä hallinnoi Sint Maartenin jalkapalloliitto. Se kuuluu maanosaliittoon CONCACAFiin, mutta ei kansainväliseen jalkapalloliitto FIFAan. Se ei ole koskaan päässyt CONCACAF Gold Cupin lopputurnaukseen. Caribbean Cupin lopputurnaukseen Sint Maarten pääsi vuonna 1993, jolloin se jäi lohkovaiheeseen. ==Menestys arvokisoissa== ===CONCACAF Gold Cup=== * 1991 – Ei osallistunut * 1993–1998 – Karsiutui * 2000 – Vetäytyi * 2002–2003 – Ei osallistunut * 2005 – Vetäytyi * 2007–2015 – Ei osallistunut ===Caribbean Cup=== * 1989–1990 – Karsiutui * 1991 – Ei osallistunut * 1992 – Karsiutui * 1993 – Lohkovaihe * 1994–1997 – Karsiutui * 1998 – Ei osallistunut * 1999 – Vetäytyi * 2001 – Ei osallistunut * 2005 – Vetäytyi * 2007–2014 – Ei osallistunut ==Lähteet== Luokka:Jalkapallomaajoukkueet Luokka:Sint Maarten
Äiti! Sängyssäsi on valkoinen mies!

Äiti! Sängyssäsi on valkoinen mies! (Romuald et Juliette) on Coline Serreaun käsikirjoittama ja ohjaama ranskalainen elokuva vuodelta 1989. Kevyt komedia sukeutuu monikulttuurisen avioliiton ympärille. Elokuvan pääosia näyttelevät Daniel Auteuil ja Firmine Richard. ==Juoni== Maitoyrityksen toimitusjohtaja, huippukokki Romuald Bindet joutuu sotketuksi ruokamyrkytysskandaaliin. Ainoa, joka tuntuu voivan auttaa on yrityksen tiloja siivoava karibialaistaustainen Juliette Bonaventure, viiden lapsen äiti, jolla tuntuu olevan taito olla aina oikeassa paikassa oikeaan aikaan.Äiti, sängyssäsi on valkoinen mies! Future Film Oy 12.2.2014, viitattu 11.9.2015. ==Näyttelijät== ==Arvioita== Video- oppaassa vuodelta 1994 Markku Salmi sanoo elokuvaa erinomaiseksi ranskalaiskomediaksi ja antaa sille neljä tähteä viidestä, mikä vastaa sanallista arviota ”erinomainen”. ==Lähteet== Luokka:Vuoden 1989 ranskalaiset elokuvat
Carmen Valdés

Carmen Laura Valdés Capote (s. 23. marraskuuta 1954) on kuubalainen entinen pikajuoksija, joka oli mukana maansa bronssia voittaneessa 4 x 100 metrin viestijoukkueessa Münchenin olympialaisissa 1972. Valdés juoksi kilpailussa toisen osuuden. Olympiabronssin lisäksi Valdés on voittanut kaksi kultaa vuonna 1974 Dominikaanisen tasavallan Santo Domingossa käytyjen Keski-Amerikan ja Karibian kisojen 100 ja 200 metrin kisoista. == Lähteet == *Sports Reference Luokka:Elävät henkilöt Luokka:Vuonna 1954 syntyneet Luokka:Kuubalaiset pikajuoksijat Luokka:Kuubalaiset olympiamitalistit
Marlene Elejarde

Marlene Elejarde Díaz (3. kesäkuuta 1951 Havanna, Kuuba – 29. huhtikuuta 1989) oli kuubalainen pikajuoksija joka oli mukana sekä maansa hopealle juosseessa 4 × 100 metrin viestijoukkueessa Méxicon olympialaisissa 1968 että neljä vuotta myöhemmin Münchenissä pronssille juosseessa kvartetissa. Méxicon olympialaisten viestihopea oli kaikkien aikojen ensimmäinen mitalisuoritus kuubalaisilta naisurheilijoilta. Marlene Elejarde kuoli liikenneonnettomuudessa vuonna 1989. == Lähteet == * Sports-reference.com Luokka:Kuubalaiset pikajuoksijat Luokka:Kuubalaiset olympiamitalistit Luokka:Liikenneonnettomuudessa kuolleet Luokka:Vuonna 1951 syntyneet Luokka:Vuonna 1989 kuolleet
Kolmas neuvostoliittolainen Etelä­mantereen tutkimusretkikunta

Kolmas neuvostoliittolainen Etelä­mantereen tutkimusretkikunta (1957–1959) oli kolmas neuvostoliittolaisten tekemä Etelä­mantereen tutkimusretkikunta. Retkikuntaa johti neuvostoliittolainen tutkija Jevgeni Tolstikov.Etelänapamantereelta löytyi jättimäinen Lenin! Iltasanomat 9.1.2008 Retkikuntaan kuului kaikkiaan 445 miestä (mukaan lukien alusten RV Ob ja Kooperatsija miehistöt), joista 183 aikoi talvehtia mantereella. Vietettyään talven Mirnyi-tutkimusasemalla retkikunta jatkoi matkaansa syyskuussa 1958. Yksi ryhmä saavutti Etelämantereen luoksepääsemättömyyden navan, jonne perustettiin tukikohta 14. joulukuuta. == Lähteet == Luokka:Naparetket Luokka:1950-luku Luokka:Etelämantereen historia